open-index/open-wikipedia-markdown huggingface dataset:
Azerbajdžanci

[thumb|Azerbajdžanci v centre mesta [Baku]]
**Azerbajdžanci** (po azerbajdžansky Azərbaycanlılar, آذربایجان تورک لری, Azəri türkləri, Azәrilәr, po rusky Азербайджа́нцы - Azerbajdžancy, po perzsky ترک آذربایجانی) sú turkický národ žijúci predovšetkým v Azerbajdžane, Gruzínsku, severozápadnom Iráne a roztrúsene po celom bývalom ZSSR.

Azerbajdžanci hovoria po azerbajdžansky a miešajú sa v nich turecké, perzské a kaukazské korene. Väčšina Azerbajdžancov (predovšetkým v Iráne) je šíitského vyznania islamu; sunnitská menšina žije prevažne na severe Azerbajdžanu.

Na celom svete žije asi 35-45 miliónov Azerbajdžancov. Najviac ich žije v nasledujúcich štátoch:
* 20px Irán 23 500 000 
* 20px Azerbajdžan > 8 500 000 
* 20px Turecko > 800 000
* 20px Rusko > 600 000
* 20px Gruzínsko  120 000 - 140 000
* 20px Ukrajina > 46 000
* 20px Kanada > 275 000

## Fotogaléria

Image:Azerigirls.JPG|Azerbajdžanské dievčatá pri národnom tanci
Image:Azeri 7.jpg|Predstavenie azerbajdžanských hudobníkov
Image:Two Azerbaijani gentlemen in local costume at the beginning of the twentieth century.jpg|Dvaja Azerbajdžanci na začiatku 20. storočia
Image:Fuzûlî.jpg|Básnik Muhammad Füzuli
Image:TRadjabov12.jpg|Majster v šachu Tejmur Radžabov
Image:Urmiyye market.jpg|Azerbajdžanský ovocný trh v Perzii


## Referencie


## Zdroj


Kategória:Turkické národy
Kategória:Etniká, národy a národnosti v Iráne
Kategória:Etniká, národy a národnosti v Azerbajdžane
Kategória:Etniká, národy a národnosti v Rusku
Kategória:Etniká, národy a národnosti v Turecku
Kategória:Etniká, národy a národnosti v Gruzínsku
Kategória:Etniká, národy a národnosti v Iraku
Hadda

**Hadda** môže byť:
*Adad
*archeologická lokalita v Afganistane, pozri Hadda (Afganistan)
*sídlo v Pakistane, pozri Hadda (Pakistan)
*sídlo v Jemene, pozri Hadda (Jemen)
*priezvisko:
**Moritz Hadda

## Pozri aj
*Abdáldžalíl Haddá (marocký futbalista)
Hadad

**Hadad** môže byť:
*súčasť mena viacerých mezopotámskych vládcov
*Adad
*v Biblii:
**Hadad ben Bedad
**Hadad (Izmaelov syn)
**člen edomského kráľovského rodu, ktorý utiekol do Egypta, pozri Hadad (Biblia)
*maďarský názov rumunskej obce Hodod
*priezvisko:
**časté izraelské priezvisko
**Amir Hadad – izraelský tenista
**Astrid Hadadová – libanonsko-mexická herečka
**Daniel Hadad – argentínsky podnikateľ
**Mauricio Hadad – kolumbijský tenista
**Sarit Hadad – izraelský spevák
Remon

**Remon** alebo **Rimmón** alebo **Rimmon** je výraz z Biblie, konkrétne:
* v 2 Sam 4:2 : Remon z Berotu 
* v 2 Kr 5:18 : Adad resp. Baal
* v Sdc 20 a inde : skala Remon
* v Joz a inde: názov dvoch sídiel, pozri Remon (Judsko) a Remon (severná Palestína)

## Externé odkazy
* http://www.bibelwissenschaft.de/nc/wibilex/das-bibellexikon/details/quelle/WIBI/zeichen/r/referenz/33494/cache/05e7301e7b949e9ea019e17aa97a60ef/
Tetrahydrotiofén

**Tetrahydrotiofén**, **tiofán** alebo **THT** (C4H8S) je organická zlúčenina síry s veľmi silným zápachom. Patrí medzi sírne heterocyklické zlúčeniny. Je prchavá, bezfarebná kvapalina intenzívne nepríjemného zápachu. Používa sa na odorizovanie (vytvorenie špecifického pachu) zemného plynu, ktorý je inak bez zápachu.

Pripravuje sa reakciou 1,4-butándiolu alebo tetrahydrofuránu so sírovodíkom. Reakcie takýchto parných fáz prebiehajú za katalýzy pomocou hliníka alebo iných kyslých katalyzátorov.

Kategória:Rozpúšťadlá
Kategória:Heterocyklické zlúčeniny
Sedemriečie

**Sedemriečie** (iné názvy: **Semirečie, Žetys, Žetysu**, staršie **Džetysu, Džety-su**; po kazašsky *Жетісу*, po turecky *Yedisu*, po ujgursky *Yetti-su*, doslova: „sedem vôd“) je geografická a historická oblasť v Strednej Ázii.

Rozkladá sa medzi jazerami Balchaš na severe, Sasykköl a Alakol na severovýchode, pohorím Džungársky Alatau na juhovýchode a severným Ťanšanom na juhu. Oblasť je nazvaná podľa siedmich hlavných riek, ktoré regiónom pretekajú a ústia do jazera Balchaš: Ili, Karatal, Bien, Aksu, Lepsy, Baskan a Sarkan.

## Zdroj

Kategória:Dejiny Kazachstanu
Kategória:Dejiny Kirgizska
Kategória:Geografia Kazachstanu
Život je jinde

***Život je jinde*** je druhý román Milana Kunderu z roku 1969. Je písaný po česky a hovorí o osudoch naivného básnika *Jaromila* pred a po druhej svetovej vojne.

Prvýkrát bol vydaný vo francúzskom preklade v roku 1973, v češtine ho vydalo až exilové nakladateľstvo Sixty-Eight Publishers v Toronte v roku 1979.

## Referencie


## Zdroj
* 

Kategória:Knihy z 1969
Kategória:Diela Milana Kunderu
Kategória:České romány
Živoj

**Živoj** ( - živý) bol ruský torpédoborec triedy Zavidnyj. Do služby v Čiernomorskom loďstve bol zaradený v roku 1905.

Počas prvej svetovej vojny sa zúčastnil bojových akcií proti Turecku. Po vypuknutí vojny slúžil na základni Batumi, odkiaľ podporoval operácie ruských vojsk na Kaukaze. V roku 1917, operujúc zo základne Sulina, podnikal spolu s torpédoborcom Žarkij výpady proti tureckému pobrežiu. Úspešná bola až ich tretia akcia z dňa 4. apríla, kedy potopili dva väčšie turecké škunery. V júni 1918 padol do nemeckých rúk a bol zaradený do služby pod názvom **R 12**. Po nemeckej kapitulácii zostal Živoj spolu s ďalšími zvyšnými ruskými loďami v Sevastopoli, ktorý ovládli britské a francúzske expedičné zbory. V septembri 1919 bol predaný novo sformovanému bielogvardejskému loďstvu. Počas evakuácie Sevastopolu v novembri 1920 sa v silnej búrke 16. novembra prevrátil aj s 350 ľudmi na palube.

## Referencie

* 

Kategória:Trieda Zavidnyj
Madeleine (švédska princezná)

Princezná **Madeleine Švédska**, vojvodkyňa z  Hälsinglandu a Gästriklandu, celým menom Madeleine Thérèse Amélie Joséphine (*&nbsp;10.&nbsp;jún 1982, Ekerö, Švédsko), je švédska princezná a najmladšie dieťa Karola XVI. Gustáva a kráľovnej Silvie. Je štvrtou v&nbsp;poradí v&nbsp;nástupníctve na švédsky trón, a to po sestre Viktórii, neteri Estelle a bratovi Karolovi Filipovi.

## Detstvo
Madeleine sa narodila v Drottningholmskom paláci. Pokrstená bola 31. augusta 1982 v kaplnke kráľovského paláca. Jej krstnými rodičmi sú: princ Andreas zo Saska-Coburgu a Gothy, brat jej matky Walther Sommerlath, princezná Benedikta Dánska a sestra jejho otca princezná Kristína Švédska (*Prinsessan Christina, fru Magnuson*). 
 
## Vzdelanie
V rokoch 1985–1989 Madeleine študovala na Västerledskej cirkevnej škole. Na jeseň 1989 bola zapísaná na Smedslättsskolanskú školu v Bromme. Potom pokračovala v štúdiu na Carlssonskej škole v Štokholme a Enskildanskom gymnáziu, ktoré absolvovala v roku 2001. Počas jesene roku 2001 žila v Londýne, kde študovala angličtinu.  Na jar 2002 začala študovať základy práva a European Computer Driving Licence.  V januári 2003 bola zapísaná na Štokholmskú univerzitu, kde začala študovať dejiny umenia. V jeseni 2004 na rovnakej univerzite študovala etnológiu.

Madeleine hovorí po anglicky, nemecky, švédsky a trochu francúzsky.

## Záľuby
Princezná vlastní niekoľko koní a tiež súťaží v parkúrovom jazdení pod menom „Anna Svensson“. Rada lyžuje a zaujíma sa o kultúru, najmä divadlo, tanec a umenie.
Je patrónkou organizácie Min. Stora Dag.
 
V roku 2006 pracovala počas šiestich mesiacov pre UNICEF v New York City.

## Súkromie
thumb|vpravo|Princezná Madeleine Švédska a&nbsp;Christopher O'Neill v&nbsp;deň ich svadby 8.&nbsp;júna 2013

Dňa 11. augusta 2009 bolo oficiálne oznámené jej zasnúbenie s Jonasom Bergströmem. , ktoré však bolo v apríli 2010 zrušené.

25. októbra 2012 bolo oznámené jej zasnúbenie s Christopherom O'Neill, britsko-americkým bankérom. Svadba sa konala 8. júna 2013 v&nbsp;Štokholme. Majú dve deti, dcéra Leonore Lilian Maria Bernadotte sa narodila v roku 2014 v New Yorku, syn Nicolas Paul Gustaf prišiel na svet v júni 2015. 

## Referencie


## Iné projekty

Kategória:Bernadottovci
Kategória:Švédske princezné
Kategória:Nositelia Radu Stará planina
Kategória:Nositelia Radu troch hviezd
Beatrix

**Beatrix** môže byť:

* krstné meno, pozri Beatrix (prvé meno)
* holandská kráľovná, pozri Beatrix (Holandsko)
* aragónska princezná z rodu Anjuovcov, pozri Beatrix Aragónska
Garážová brána

**Garážová brána** pohyblivou konštrukciou uzatvára prejazdný otvor v objektoch alebo priestoroch na parkovanie cestných vozidiel.

Bežne sa skladajú zo zárubní (oceľových) zapustených do steny a torznej pružiny, ktorá uľahčuje manipuláciu s pohyblivým krídlom.

Otvor brány ohraničuje po stranách ostenie, hore nadpražie a dole podlaha alebo prah.

Krídla brán môžu byť kovové, drevené, plastové, sklenené.

Garážové brány sa rozdeľujú podľa spôsobu otvárania, náročnosti stavebnej pripravenosti a montáže na:
*krídlové
*výklopné
*posuvné
*závesné
*sekčné
*rolovacie

Brány sa vyrábajú a dodávajú aj s automatickým pohonom. Ten je možné ovládať diaľkovým ovládaním.

Garážové brány môžu byť bez tepelnej izolácie, prípadne môžu byť krídla vyplnené polyuretánovou penou, ktorá zabezpečí ich tepelnú izoláciu.

Brány sú vyrábané v typizovaných rozmeroch alebo presne podľa veľkosti stavebného otvoru - tzv. na mieru.

## Iné projekty

Kategória:Brány
Kategória:Stavebné výrobky
The Mark, Tom, and Travis Show: The Enema Strikes Back

**The Mark, Tom and Travis Show: The Enema Strikes Back** je doteraz jediný koncertný album skupiny blink-182.

Viaceré piesne na albume sú hrané s obmenami (väčšinou textovými). Skladby Dick Lips a Blow Job sú na obale uvedené ako Rich Lips a Blew Job.

## Zoznam skladieb
# „Dumpweed“ - 2:53
# „Don't Leave Me“ – 2:38
# „Aliens Exist“ – 3:43
# „Family Reunion“ – 0:51
# „Going Away to College“ – 3:40
# „What's My Age Again?“ – 3:18
# „Dick lips“ – 3:35
# „Blow Job“ – 0:41
# „Untitled“ – 3:07
# „Voyeur“ – 3:28
# „Pathetic“ – 2:51
# „Adam's Song“ – 4:35
# „Peggy Sue“ – 3:47
# „Wendy Clear“ – 4:09
# „Carousel“ – 3:38
# „All the Small Things“ – 3:35
# „Mutt“ – 3:39
# „The Country Song“ – 1:00
# „Dammit“ – 3:05
# „Man Overboard“ – 2:46
#* spev: Tom DeLonge, Mark Hoppus, jediná štúdiová pieseň

### Words of Wisdom
Words of Wisdom je súhrnné označenie pre nehudobné (s výnimkou I Know a Guy), humorné nahrávky blink-182 na koncertoch, ktoré nasledujú po Man Overboard. Ide o vystrihnuté ukážky z ich vtipkovania medzi pesničkami (hoci aj v hlavnej časti albumu sa nachádzajú medzi takmer každými dvoma piesňami).

# „Start My Own Nudist Colony“
# „Fuck Everybody Else“
# „Say Some Dirty Words“
# „I Like Your Hair“
# „For All the Ladies“
# „Gold Tournament“
# „A Note from Your Mom“
# „What I Learned in Fifth Grade“
# „Fuck You, Tom“
# „Smells Like Blood and Feces“
# „Safe Sex“
# „The Most Special Kind of Love“
# „My Boner Just Died“
# „Someone Lost a Contact Lens“
# „I Gotta Go Pee-Pee“
# „Hurt Kid“
# „I Wish I Took Bass Lessons“
# „I Know a Guy“
# „Excuse Me, Security Guard“
# „Mark's Middle Name“
# „I Still Have to Go Pee“
# „You Shave Your Ass!“
# „We Need a New Gutarist“
# „If I Were a Girl“
# „Santa Will Rape Your Dogs“
# „I'm Ashamed to be Myself“
# „Fuck Whipping!“
# „7-Up“
# „Last Words from Satan“

## Zostava
* Mark Hoppus - spev, basa
* Tom DeLonge - spev, gitara
* Travis Barker - bicie

Kategória:Koncertné albumy z 2000
Kategória:Hudobné albumy blink-182
Rodný dom Ľudovíta Štúra a Alexandra Dubčeka

**Rodný dom Ľudovíta Štúra a Alexandra Dubčeka** je národná kultúrna pamiatka v obci Uhrovec, vo východnej časti okresu Bánovce nad Bebravou. Predstavuje miesto narodenia Ľudovíta Štúra (1815), vedúcej osobnosti slovenského národného hnutia, ako aj slovenského komunistického politika Alexandra Dubčeka (1921), ktorý stál na čele Pražskej jari.

Bol postavený v 18. storočí, zmeny v objekte sa vykonali v rokoch 1921 až 24, 1943, 1975 a 1995. Slúžil ako škola s učiteľským bytom. V súčasnosti sa tu nachádzajú expozície Trenčianskeho múzea venované najmä Štúrovi a z časti aj Dubčekovi.

## 1. časť expozície
Expozícia bola otvorená 31. októbra 1965 pri príležitosti 150. výročia narodenia Ľ. Štúra. Je venovaná jeho rodine a mladosti. Informuje najmä o Štúrových mladých rokoch v Uhrovci, ale aj o rodičoch a súrodencoch, ktorí sa tiež zúčastňovali na budovaní slovenskeho povedomia a kultúry.

## 2. časť expozície
Po rozsiahlej rekonštrukci je roku 1979 sprístupnená rozšírená expozícia, ktorá interpretuje Štúrove diela a venuje sa ich hodnotám a osudom. Tiež sa venuje jeho účinkovaniu v spoločenskom živote Slovákov a jeho zveľaďovaniu spisovnej slovenčiny. Ďalej pripomína pôsobenie Ľudovíta Štúra na jeho miestach pôsobenia na Slovensku.

## 3. časť expozície
Otvorili ju v novembri 1995 a tvorí ju pamätná izba Alexandra Dubčeka, ktorý sa v tomto dome narodil 106 rokov po narodení Ľ. Štúra. V expozícii sú zachytené významné medzníky jeho života.

## Referencie

## Externé odkazy
* www.uhrovec.sk
* Trenčianske múzeum Trenčín

Kategória:Národné kultúrne pamiatky na Slovensku pred rokom 2002
Kategória:Kultúrne pamiatky v okrese Bánovce nad Bebravou
Kategória:Uhrovec
Kategória:Ľudovít Štúr
Kategória:Pomenovania podľa Ľudovíta Štúra
Uhrovec (hrad)

**Uhrovec** (normovaný názov; iné názvy: **Uhrovský hrad**, **Uhrovecký hrad**
) je zrúcanina hradu v južnej časti Strážovských vrchov, nad obcou Uhrovské Podhradie.

## Dejiny
Hrad bol postavený v polovici 13. storočia v nedostupnom teréne Nitrických vrchov. Neskororománska pevnosť onedlho prešla do rúk Matúša Čáka, po ktorom ho vlastnili napríklad Žigmund Luxemburský, Stibor zo Stiboríc. V období 15. a 16. storočia bohatí páni viedli početné majetkové spory o tento hrad, ktorý často menil majiteľov. Napokon pripadol rodu Zayovcov**.** Doba hospodárskej aktivity sa prejavila aj na stavebných úpravách hradu.

Hrad sa vďaka svojej polohe neocitol v centre diania veľkých bojov, dokonca ho nezničili ani turecké vojská pri svojich nájazdoch. K jeho deštrukcii prispeli napokon samotní Zayovci, ktorí život sústredili do pohodlnejšieho kaštieľa v Uhrovci a na hrade udržiavali iba strážne a hospodárske objekty. Neskôr začali hrad Uhrovec využívať ako väznicu a v priebehu 18. storočia stratil svoju pôvodnú funkciu. Po požiari v júli 1848 hrad začal nezadržateľne pustnúť.

Napriek tomu sa však vďaka odľahlej polohe hradu zachovala jeho pomerne kompaktná ruina s peknými ukážkami vzájomného prepojenia viacerých slohových období.

## Prístup
* po  značke z obce Uhrovské Podhradie
* po  značke z obce Uhrovec cez Holý vrch ()

## Referencie

## Iné projekty

## Zdroj
* www.hraduhrovec.sk
* www.uhrovec.sk
* www.zamky.sk
* www.obnova.eu
* [Http://dromedar.zoznam.sk/cl/100108/169342/Hrad-Uhrovec Článok o Hrade Uhrovec]

Kategória:Uhrovec
Kategória:Uhrovské Podhradie
Kategória:Hrady a zámky na Slovensku
Kategória:Strážovské vrchy
Kategória:Stavby v okrese Bánovce nad Bebravou
Kategória:Turistická značkovaná trasa číslo 2432
Kategória:Turistická značkovaná trasa číslo 5406
Turek

**Turek** môže byť:
*jednotné číslo slova Turci
*básnicky: Turci
*hovorovo: turecká káva
*druh stroja vydávaného za šachový automat, pozri Turek (stroj)
*v dávnej slovenčine: tekvica
*v geografii:
**mesto v Poľsku, pozri Turek (mesto)
**názov troch vidiecky obcí v Poľsku
**okres v Poľsku, pozri powiat turecki
*priezvisko:
**Adolf Turek
**Bohumil Turek
**Franciszek Turek
**Gerald Turek
**Jan Turek (viacero osôb)
**Jaroslav Turek
**Jerry Turek
**Jiří Turek
**Jiří Turek
**Ludwig Turek
**Petr Turek
**Roman Turek
**Rudolf Turek
**Siegwulf Turek 
**Svatopluk Turek
**Tomáš Turek
**Toni Turek
**Vladimír Turek
Chalmová

**Chalmová** je miestna časť Bystričian, obce vzdialenej 19 km južne od okresného mesta Prievidza.

Nachádza sa centrálnej časti Hornonitrianskej kotliny na úpätí Drieňového vrchu v najjužnejšej časti Nitrických vrchov. Okrajom miestnej časti preteká rieka Nitra a severne od centra sa nachádza termálne kúpalisko. 

Prvá písomná zmienka pochádza z roku 1321, no skoršie osídlenie lokality dokazuje románsky kostol svätej Anny, postavený v 12. storočí, ktorý bol upravený v 16. storočí a rozšírený v roku 1730. Patrí medzi kostoly, ktoré boli ako prvé zasvätené tejto patrónke. V roku 1924 bola obec pričlenená k obci Bystričany.

V Chalmovej sa nachádza aj pôvodne renesančný kaštieľ s dvoma nárožnými vežami z 1. pol. 17. storočia. V 19. storočí bol rozšírený a upravený. V minulosti slúžil aj ako Reedukačné centrum pre mládež (výchovný ústav pre mladistvých). V súčastnosti je majetkom obce Bystričany.

## Referencie


## Iné projekty

## Externé odkazy
* www.bystricany.sk

Kategória:Bystričany
Kategória:Miestne časti na Slovensku
Turkiti

**Turkiti** alebo **turkitské národy** môžu byť:
*turkické národy
*etnické jadro Tureckých kaganátov (6. - 8. stor. po Kr.) , prípadne okrem druhého kaganátu

## Referencie
Turci

**Turci** (alebo nesprávne *Turkovia*) môže byť:
*národ v dnešnom Turecku, pozri Turci (Anatólia)
*všetci obyvatelia dnešného Turecka, pozri pod Demografia Turecka
*najmä v historických textoch: Osmanská ríša

**Turkovia** alebo **Türkovia** alebo **Turci** môžu byť:
*turkické národy
*neodborne: turkické národy okrem Tatárov
*starí Turkovia, t. j. najmä Göktürkovia
*v 10. storočí v niektorých textoch: starí Maďari ("Turkoi")

## Pozri aj
*Turek
Marburg

thumb|Marburg
**Marburg** je mesto v Hesensku na západe Nemecka, sídlo okresu Marburg-Biedenkopf a prirodzené centrum stredného Hesenska. Mestom preteká rieka Lahn. Mestské práva má od 12. storočia. Žije tu necelých 80 000 obyvateľov.

Mesto je známe tým, že po ňom bol pomenovaný jeden z najnebezpečnejších filovírusov, *vírus Marburg*. K prvému potvrdenému nakazeniu človeka totiž došlo práve v tomto meste, keď sa zamestnanci miestneho laboratória nakazili od opíc dovezených z Ugandy.

## Univerzita
Marburg je jedným z tradičných nemeckých univerzitných miest: miestna univerzita bola založená v roku 1527 a v súčasnosti má priemerne 17 500 študentov, ktorí tak majú veľmi výrazný podiel na obyvateľstve mesta. Pôsobilo tu veľa slávnych učencov, napr. Giordano Bruno, Michail Lomonosov či Martin Heidegger. Na konci 19. storočia bola „marburgská škola“ jednou z vetví novokantovstva.

## Osobnosti mesta
* Alžbeta Uhorská (* 1207 – † 1231), uhorská princezná, durínska vojvodkyňa, svätica, sesternica svätej Anežky Českej 
* Rudolph Goclenius (* 1547 – † 1628), filozof
* Georg Ludwig Carius (1829 – † 1875), chemik
* Paul Natorp (* 1854 – † 1924), filozof a pedagóg
* Emil Adolf von Behring (* 1854 – † 1917), lekár, bakteriológ, spoluzakladateľ imunológie a sérologie, laureát Nobelovej ceny za fyziológiu alebo medicínu
* Hans-Georg Gadamer (* 1900 – † 2002), filozof  a fenomenológ
* Oskar Werner (* 1922 – † 1984), rakúsky filmový a divadelný herec, recitátor a režisér
* Dieter Henrich (* 1927), filozof

## Partnerské mestá
*  Eisenach, Durínsko, Nemecko, 1988
*  Maribor, Slovinsko, 1969
*  Northampton, Spojené kráľovstvo, 1992
*  Poitiers, Francúzsko, 1961
*  Sfax, Tunisko, 1971
*  Sibiu, Rumunsko, 2005

## Iné projekty

## Externé odkazy
* Oficiálna stránka

## Zdroj


Kategória:Mestá v Hesensku
Jenisejskí Kirgizi

**Jenisejskí Kirgizi** (ďalšie varianty mena pozri analogicky v článku Kirgizi) boli turkické kmene, ktoré žili od staroveku na hornom toku Jeniseja, najmä na území Minusinskej kotliny. 

V 6. storočí vytvorili Jenisejskí Kirgizi štátný útvar, ktorý zanikol v 13. storočí podrobením Mongolmi.  V 17. a 18. storočí pod tlakom Rusov a Ojratov (západomongolských kmeňov) časť Jenisejských Kirgizov odišla z horného toku Jeniseja na juh do Žetysu. Táto časť sa podieľala na etnogenéze Kirgizov. Časť, ktorá zostala v pôvodných sídliskách, sa rozhodujúcou mierou podieľala na etnogenéze Chakasov.

Kultúrne a jazykovo boli Jenisejskí Kirgizi turkické kmene, ale etnicky mohli byť zmesou rôznych ľudí. Boli opisovaní v textoch dynastie Tchang ako ľudia s primárne kaukazskými rysmi a niektorými východoázijskými črtami.

Jenisejskí Kirgizi boli kočovní pasteri, venovali sa ale aj poľnohospodárstvu. Zanechali po sebe početné nápisy na kamenných stélach, písané staroturkickým runovým písmom.

## Poznámky


## Referencie


## Pozri aj
* Insígnie prezidenta Turecka

## Zdroj

Kategória:Turkické národy
Putikov vŕšok

**Putikov vŕšok** je vyhasnutá bazaltová sopka ležiaca asi 0,5 km od intravilánu obce Tekovská Breznica v okrese Žarnovica na Strednom Slovensku. 

Troskový kužeľ dosahuje nadmorskú výšku 477 m n. m. a predstavuje poslednú aktívnu sopečnú činnosť na území Slovenska. Spolu s vulkanitmi pohoria Harghita v Rumunsku je súčasťou najmladších prejavov sopečnej aktivity v Karpatsko-Panónskej oblasti.

Oblasť Putikovho vŕška je prírodnou pamiatkou a je chránená 5. stupňom ochrany. Prvé podrobnejšie výskumy geológie Putikovho vŕška uskutočnil v 50. rokoch F. Fiala. Kvartérny vek preukázali výskumy L. Šimona a ďalších.

Geologicky je sopka viazaná na najmladší alkalicko-bazaltový vulkanizmus, ktorý sa v Západných Karpatoch začal v období po skončení hlavnej neogénnej sopečnej aktivity a trval od vrchného miocénu až do štvrtohôr. Z hľadiska regionálneho členenia patrí medzi alkalické-bazaltové sopky stredoslovenského vulkanického poľa. Z hľadiska horninového zloženia ju tvoria hlavne alkalické olivinické bazalty až nefelinické bazanity.

Zvyšky vyhasnutej sopky buduje hlavne troskový kužeľ tvorený pyroklastickými sedimentami a lávové prúdy rôznej dĺžky. Troskový kužeľ je tvorený troskovo-lapilovým tufom, aglutinátmi a vulkanickými bombami. Lávové prúdy sú najtenšie v centrálnej časti vulkánu a hrubnú smerom do doliny Hrona, kde dosahujú až 15 m. Najdlhší zaznamenaný lávový prúd tiekol smerom na sever a dosahoval dĺžku okolo 3,2 km. V oblasti medzi Novou Baňou a Brehmi tento prúd prenikol do koryta rieky Hron a na čas ho prehradil. Práve datovanie sedimentov Hrona pomocou rôznych metód a najmä použitie opticky stimulovanej luminiscencie umožnilo určiť vek sopky ako vrchný pleistocén asi 102 000 ± 11 000 rokov.

Inými metódami boli získané aj ďalšie stratigrafické a geochronologické informácie o veku sopky. Výskum stratigrafie hornín v podloží lávového prúdu, ktorý prekryl sedimenty štrkových akumulácií Hrona bol zistený vek mladší ris, teda 0,2 až 0,13 milióna rokov. Metódou Ar/K rádiometrického datovania bol zistený vek 0,53±0,16 milióna rokov.

## Referencie

## Externé odkazy
* Bazaltové vulkanity v oblasti štiavn. stratovulkánu, tabuľa Banskoštiavnického geoparku Paradajs

Kategória:Sopky Slovenska
Kategória:Vyhasnuté sopky
Kategória:Prírodné pamiatky v Banskobystrickom kraji
Kategória:Chránené územia v okrese Žarnovica
Kategória:Štiavnické vrchy
Kategória:Geologické lokality na Slovensku
Kategória:Tekovská Breznica
Kirgizi

::*Do 20. rokov 20. storočia sa termín Kirgizi (a varianty) používal buď ako súhrnné označenie pre Kirgizov v dnešnom ponímaní plus Kazachov, alebo ako označenie len pre Kazachov.*
[220px|thumb|vpravo|Kirgiz v oblasti pohoria [Pamír]]
**Kirgizi** (zastarano **Kirgizovia**, zriedkavo (bohemizmus) **Kyrgyzi, Kyrgyzovia**; do 20. rokov 20. storočia **Karakirgizi/Karakirgizovia**; slovenský kodifikovaný je len [v jednotnom čísle] tvar "Kirgiz") je turkický národ žijúci najmä v Kirgizsku a sekundárne v Rusku, Číne, Uzbekistane, Tadžikistane a Afganistane. 

Ich jazykom je kirgizština, v 20. storočí sa často používala aj ruština. Do začiatku 20. storočia Kirgizi používali ako literárny jazyk tatárčinu alebo kazaštinu (v severnom Kirgizsku) resp. tatárčinu a uzbečtinu (v južnom Kirgizsku).

Ich náboženstvom je sunnitský islam s mnohými predislamskými šamanisticko-animistickými tradíciami. 

Kultúrne a jazykovo sú veľmi blízki Kazachom a v menšej miere Karakalpakom. Podľa niektorých názorov sú dokonca Kirgizi podskupinou Kazachov. 

Kirgizi do začiatku 20. storočia žili v rodovej organizácii spoločnosti, boli pastiermi a miestami poľnohospodármi.

Etnogenéza Kirgizov pravdepodobne spočívala v miešaní mongolských, východoturkických a kypčackoturkických predkov; vplyv Jenisejských Kirgizov na ich etnogenézu bol pravdepodobne buď slabý alebo žiaden.

## Zdroje
* Wixman, R.: ''The Peoples of the USSR: An Ethnographic Handbook'', str. 107, 108
* 

## Externé odkazy
* Kirgizové (článok je o Kirgizoch a Kazachoch 

Kategória:Turkické národy
Kategória:Kirgizsko
Drieňový vrch (vrch v Strážovských vrchoch)

**Drieňový vrch** () je vrch Strážovských vrchov. Leží nad obcou Nitrica, približne  juhozápadne od Prievidze. 

## Poloha
Nachádza sa v najjužnejšej časti pohoria, v geomorfologickom podcelku Nitrické vrchy a časti Drieňov. Vrchol leží v Trenčianskom kraji, na území okresu Prievidza a v katastrálnom území obce Nitrica. Je najvyšším vrchom samostatnej časti Drieňov, ktorú obklopuje prevažne rovinatá Hornonitrianska kotlina a Nitrianska pahorkatina.

## Opis
Drieňový vrch leží na južnom okraji Nitrických vrchov v masíve, so zvyškom pohoria prepojenom iba úzkym hrebeňom. Z okolitých rovín pôsobí napriek neveľkej výške pomerne mohutne. Západným susedom je Šušov dol (), juhovýchodne susedí Veľký Lubín () a severovýchodne vrch Koláč (). Juhovýchodne preteká rieka Nitra, kam odteká voda z juhovýchodnej časti masívu, severné a západné svahy odvodňujú prítoky Nitrice. Najbližšími obcami sú severne situovaná Nitrica, južne ležiaca Chalmová (súčasť obce Bystričany) a východne položené Zemianske Kostoľany.

### Výhľady
Pomerne plochý zalesnený vrchol neumožňuje výhľad, obmedzený poskytujú menšie odlesnené lokality na úbočí. Poloha vrchu nad okolitými rovinami umožňuje z vyšších častí pozorovať najmä južne situované vrchy pohoria, časť Hornonitrianskej kotliny a blízky Vtáčnik. Pri vhodných podmienkach možno vidieť aj Považský Inovec, Tribeč, Žiar či Malú Fatru.

## Prístup
* po  značke:
** z kúpeľov Chalmová cez sedlo pod Drienovým 
** z Dolných Vesteníc cez rázc. Varty
** z obce Skačany cez rázc. Varty
* po  značke:
** zo sedla pod Drienovým (pripojenie na )
** z rázcestia Varty cez vrch Stráže
* po  značke z Nitrice cez rázc. Varty

## Referencie

## Pozri aj
* Drieňov – geomorfologická časť
* Nitrické vrchy – geomorfologický podcelok
* Zoznam vrcholov v Strážovských vrchoch

## Externé odkazy
* Poloha na turistickej mape

Kategória:Vrchy v Strážovských vrchoch
Kategória:Vrchy pod 1000 metrov na Slovensku
Kategória:Vrchy v okrese Prievidza
Kategória:Nitrica (obec)
Troskový kužeľ

náhľad|Stavba troskového kužeľa.
**Troskový kužeľ** alebo **pyroklastický kužeľ** je menší vulkán nadobúdajúci tvar kužeľa, ktorý je tvorený explozívnymi erupciami trosiek a pyroklastík. Jeho výška je oproti iným formám malá obyčajne 40 – 400 m vysoké. Obvykle sa stáva neaktívnym po krátkej dobe. Niekedy eruptuje len raz. Veľa troskových kužeľov má na svojom vrchole misovitý kráter. Troskové kužele sú tvorené prevažne pyroklastikami troskami až vulkanickými bombami často (ale nie výlučne) bazaltového zloženia.

Troskové kužele sa bežne vyskytujú na svahoch stratovulkánov alebo štítových vulkánov a kalder.

## Referencie

## Iné projekty
Adagio

**Adagio** (tal.) môže byť:
*v hudbe
** voľnejší stupeň tempa hudby; pomalšie ako andante a rýchlejšie ako largo
** hudobná skladba v takomto tempe, pozri adagio (skladba)
* forma tanca, pozri adagio (tanec)
Adagio (tanec)

**Adagio** je forma tanca. V balete využíva nesené figúry, rotácie, skoky, pohyby rúk a ďalšie, pričom vývoj do tejto formy vniesol i niektoré akrobatické prvky. V klasickom tanci sa takto označuje skupina cvikov, ktorá slúži na tréning rovnováhy, koordinácie, sily a hudobného cítenia.

## Zdroj
* 

Kategória:Tanec
Okolo mesiaca

***Okolo Mesiaca*** (1870, *Autour de la Lune*) je dobrodružný román francúzskeho spisovateľa Julesa Verna z jeho cyklu *[[Podivuhodné cesty]]* (*Les Voyages extraordinaires*). Kniha bezprostredne naväzuje na román ''Cesta na Mesiac'' (1865, *De la terre à la Lune*). Ďalšie pokračovanie napísal autor v roku 1889 pod názvom ''Všetko naopak'' (*Sans dessus dessous*). V slovenčine bola kniha vydaná v rokoch 1971 a 1981 spolu s knihou Cesta na Mesiac v dvojzväzku Cesta na Mesiac.

## Obsah románu
 
Román rozpráva o ceste troch cestujúcich menom Barbicane, Nicol a Michel Ardan na Mesiac. Traja cestovatelia sú uzavretí v strele, ktorá ich v románe Cesta na Mesiac vystrelila smerom k Mesiacu. Autor opisuje ich cestu k Mesiacu, ktorá sa neskončí ako by mala. Pri lete sa totiž len tesne minú s malým meteorom, ktorý pozmení dráhu ich letu. Dôsledkom toho strela minie Mesiac a stáva sa jeho obežnicou. Autor z cestovateľmi prežíva stav beztiaže, opisuje pozorovanie povrchu Mesiaca a sleduje dojmy cestujúcich. Strela celkom obletí Mesiac a nakoniec šťastne spadne späť na zem, do Tichého oceánu.

## Iné projekty

## Zdroje

Kategória:Knihy z 1870
Kategória:Knihy Julesa Verna
Kategória:Sfilmované romány
Kategória:Romány 19. storočia
Kategória:Francúzske romány
Doktor Ox

***Doktor Ox*** (1874, *Une fantaisie du docteur Ox*) je úvodná novela zo zbierky poviedok od francúzskeho spisovateľa Julesa Verna. Autor zbierku do svojho cyklu *[[Podivuhodné cesty]] (Les Voyages extraordinaires)* nezaradil, kniha sa však často v rámci tohto cyklu vydáva samostatne.

## Obsah románu

Novela rozpráva historku o vynálezcovi, ktorý ponúka mestečku Quiquendone kyslíkovodíkové osvetlenie do všetkých domácností, a to zadarmo. V skutočnosti však Doktor Ox so svojim asistentom Ygénom chce uskutočniť vedecký pokus a nasýtiť ovzdušia mestečka kyslíkom. Následkom toho sa z kľudných, flegmatických ľudí v mestečku stanú podráždení, energickí, výbušní ľudia. Iba nešťastný výbuch továrne Doktora Oxa zabráni veľkej katastrofe, pretože obyvatelia mestečka sa rozhodli viesť vojnu proti susednému mestečku. Po výbuchu Doktor Ox a Ygéne nenápadne odídu a obyvatelia mestečka sa vrátia do svojho pokojného života.

## Zdroj

Kategória:Knihy z 1874
Kategória:Knihy Julesa Verna
Glen Johnson

**Glen Johnson** (* 23. august 1984, Londýn, Anglicko) je bývalý anglický profesionálny futbalista hrajúci na pozícii pravého obrancu. Prešiel mnohými klubmi, hral za West Ham United, Millwall, Chelsea a Portsmouth.

## Iné projekty

## Zdroj

Kategória:Anglickí futbalisti
Kategória:Hráči West Ham United FC
Kategória:Hráči Millwall F.C.
Kategória:Hráči Chelsea FC
Kategória:Hráči Portsmouth FC
Kategória:Hráči Liverpool FC
Kategória:Osobnosti z Londýna
Kontinentálny pohár v ľadovom hokeji 2012/2013

**Kontinentálny pohár v ľadovom hokeji 2012/2013** sa aj v tejto sezóne hral bez účasti slovenského tímu. Turnaja sa zúčastnilo 19 klubov z 19 krajín.

## 1. kolo
### Skupina A ([[Miercurea Ciuc]],[[Rumunsko]])
* hralo sa od 28. – 30. septembra 2012.

#### Zúčastnené tímy

#### Výsledky

#### Tabuľka

 Baskent Yildizlari Ankara bol diskvalifikovaný z dôvodu neregulérnych prestupov.

* Najlepší brankár: Dave Marlin (Vitez Belgrade)
* Najlepší obranca: Szabolcs Papp (HSC Csikszereda)
* Najlepší útočník: Ervin Moldovan (HSC Csikszereda)
* Najužitočnejší hráč: Daniel Tranca (HSC Csikszereda)

## 2.kolo
* od 19. – 21. októbra 2012.

### Skupina B ([[Landshut]],[[Nemecko]])
#### Zúčastnené tímy

#### Výsledky

#### Tabuľka

### Skupina C ([[Vaasa]],[[Fínsko]])
#### Zúčastnené tímy

#### Výsledky

#### Tabuľka

## 3.kolo
* od 23. – 25. novembra 2012.

### Skupina D ([[Bolzano]],[[Taliansko]])
#### Zúčastnené tímy

#### Výsledky

#### Tabuľka

### Skupina E ([[Stavanger]],[[Nórsko]])
#### Zúčastnené tímy

#### Výsledky

#### Tabuľka

## Superfinále
* od 11. – 13. januára 2013.

### Skupina F ([[Doneck]],[[Ukrajina]])
#### Zúčastnené tímy

#### Výsledky

#### Tabuľka

#### Najlepší hráči podľa direktoriátu
* najlepší brankár : Ján Laco (Donbass Donetsk)
* najlepší obranca : Clay Wilson (Donbass Donetsk)
* najlepší útočník : Julien Desrosiers (Rouen Dragons)

#### NAJ hráči Superfinále

## Zdroj
* http://www.iihf.com/en/home-of-hockey/club-events/continental-cup/2013-preliminary.html
* http://sportclub.ro/mediatar/videotar/kontinentalis-kupa 

Kategória:Kontinentálny pohár v ľadovom hokeji
Kategória:Ľadový hokej v 2012
Kategória:Ľadový hokej v 2013
Superlearning

**Superlearning** je (pôvodne severoamerická) obmena (de)sugestopédie. Hlavné rozdiely voči (pôvodnej) sugestopédii sú:
*Teoretickým pozadím superlearningu je žurnalistické štúdium vedy z oblasti "New Age", t.j. jogy, sofológie, geštaltpsychológie, ruských štúdií mimozmyslového vnímania a podobne, kým sugestopédia je založená na psychológii, psychiatrii, neurológii a podobne.
*Cielmi superlearningu sú sebaosvietenie, rýchle učenie, hypermnézia, fyzický rozvoj, vyvinutie mimozmyslového vnímania, kým cieľom sugestopédie je najmä mentálne zdravie, oslobodenie osobnosti, podpora kreativity a obnova inherentnej schopnosti učiť sa.
*Superlearning cielene používa počas fázy počúvania hudby rytmické abdominálne dýchanie, sugestopédia sa mu snaží vyhnúť.
*Superlearning počas počúvania hudby púšťa nahrané hlasy, sugestopédia používa len hudbu.
*Pri superlearningu sú žiaci počas fázy počúvania hudby ležia alebo sú sklonení, pri sugestopédii sa používa normálne vzpriamené sedenie.
*Superlearning je zameraný na podvedomie, sugestopédia na vedomie a paravedomie.
*Superlearning používa a odporúča hypnózu, sugestopédia sa jej snaží vyhnúť.
*Superlearning používa priame a verbálne sugescie smerom k meditatívnemu stavu hlbokej relaxácie, sugestopédia používa len periferálne a neverbálne sugescie smerom k stavu relaxácie, ktorý je veľmi blízko bdelému stavu.
*Superlearning môže vykonávať žiak aj sám (pomocou CDčiek a podobne), na sugestopédiu je potrebný učiteľ a kolektív žiakov.

## Zdroje
*
*

Kategória:Pedagogika
Gods of Metal

[náhľad|[Zakk Wylde a Black Label Society, Gods of Metal 2005]]
**Gods of Metal** je najväčší heavymetalový hudobný festival v Taliansku. Prvý ročník sa uskutočnil v roku 1997 v Miláne, v nasledujúcich rokoch festival organizovali mestá Rho, Collegno, Monza a Bologna.

V priebehu rokov na festivale Gods of Metal hrali okrem iného umelci ako Heaven and Hell, Queensrÿche, Dream Theater, Blind Guardian, Dark Tranquillity, Symphony X, Anathema, Judas Priest, Whitesnake, Europe, Mr. Big, Cradle of Filth, Cavalera Conspiracy, Slipknot, Napalm Death či Static-X.

## Referencie


## Iné projekty

## Externé odkazy
* Gods of Metal - oficiálna stránka 

## Zdroj
* 

Kategória:Hudobné festivaly v Taliansku
Kategória:Heavymetalové festivaly
Starí Turci

**Starí Turci** alebo **starí Turkovia** alebo **starí Türkovia** môžu byť:
*etnické jadro Tureckých kaganátov (5. - 8. stor. po Kr.), pozri 
*zriedkavo: Prototurkovia (Prototurci)
*zriedkavo: (iní) nositelia jazyka staroturkičtina
Jüe-č'

thumb|Mapka Ázie v roku 1. n.l. zobrazuje miesto Tocharov → kmeň Jüe-č.
**Jüe-č**' alebo (asi nesprávne) **Žou-č**' (po čínsky 月氏 - pchin-jin *Yuèzhī* alebo [asi nesprávne] *Ròuzhī*, doslova: Mesačný klan) bol staroveký Indoeurópsky národ. Podľa názoru väčšiny historikov mohli byť totožní alebo úzko spätí s Tocharmi (Τοχάριοι). V 1. storočí Jüe-č' založili v oblastiach strednej Ázie Kušánovskú ríšu, ktorá skoro dve storočia ovládala celú oblasť.

## Poznámky


## Referencie


## Pozri aj
* Tochari
* Kušánská ríša

## Zdroj

Kategória:Kušánská ríša
Kategória:Staroveké národy
Ľadový hokej na Zimných olympijských hrách 2014 – mužský turnaj

**Turnaj mužov v ľadovom hokeji na Zimných olympijských hrách 2014** prebiehal v dňoch 8. až 23. februára 2014 v ruskom meste Soči. Na turnaji sa zúčastnilo dvanásť reprezentačných družstiev.

## Kvalifikované tímy

Na olympijský turnaj do Soči sa kvalifikovalo prvých 9 krajín Svetového rebríčka IIHF po Majstrovstvách sveta 2012 vo Fínsku a Švédsku. Ďalšie tri družstvá postúpili z kvalifikácie.

## Základná časť
### Skupina A

Všetky časy sú v stredoeurópskom čase (UTC+1).

### Skupina B

Všetky časy sú v stredoeurópskom čase (UTC+1).

### Skupina C

Všetky časy sú v stredoeurópskom čase (UTC+1).

### Tabuľka po základnej časti

## Play-off

## Kvalifikačné kolo
Všetky časy sú v stredoeurópskom čase (UTC+1).

## Štvrťfinále
Všetky časy sú v stredoeurópskom čase (UTC+1).

## Semifinále
Všetky časy sú v stredoeurópskom čase (UTC+1).

## Zápas o bronz

Všetky časy sú v stredoeurópskom čase (UTC+1).

## Finále

Všetky časy sú v stredoeurópskom čase (UTC+1).

## Konečné poradie

## Úvodná kvalifikácia
### Kvalifikačná skupina K
Turnaj sa odohral v Záhrebe (Chorvátsko) v dňoch 17. - 19. septembra 2012

Ďalšie informácie sa nachádzajú v článku *[[Ľadový hokej na Zimných olympijských hrách 2014 – kvalifikácia na mužský turnaj]].*

## Externé odkazy
* IIHF: MEN'S OLYMPIC QUALIFICATION (po anglicky)

Kategória:Ľadový hokej na Zimných olympijských hrách 2014
Medokýš (Liptovský Ján)

**Minerálny prameň Medokýš** je prameň pitnej minerálnej vody nachádzajúci sa na severovýchodnom okraji extravilánu obce Liptovský Ján, pri hranici s obcou Podtureň. Prameň je jednou z pozoruhodností miestneho náučného chodníka. Vyznačuje sa vodou s vysokým obsahom železa.

Etymológia pomenovania „Medokýš“ vo všeobecnosti značí ľudové pomenovanie pre minerálnu vodu kyslej chuti.

## Referencie

Kategória:Slovenské minerálne vody
Lesostep

[thumb|Lesostep v pohorí [Altaj.]]
**Lesostep** je charakteristická kombináciou listnatých lesov a trávnatých stepí. Tento bióm je typický pre vnútrozemské časti regiónov s kontinentálnou klímou. V Eurázii sa lesostepné pásmo tiahne od Karpát cez Ukrajinu až do Ruska ku pohoriu Altaj. Existujú však aj izolované fragmenty na východnej Sibíri. Medzi prevažujúce dreviny patria duby a javory. Trávnaté stepy sú druhým elementom tohto biómu, pričom prevažujú typy tráv do 1 m. Lesostep bola vo veľkej miere pretransformovaná ľudskou aktivitou, pretože vo väčšine regiónov tohto biómu sa nachádza úrodná černozem.

## Referencie


Kategória:Vegetačné pásma
Kontinentálne podnebie

[thumb|Kontinentálna klíma je vzhľadom k výraznému zastúpeniu pevniny len na [severná pologuľa|severnej pologuli.]]
**Kontinentálne podnebie** sa vyznačuje veľkými rozdielmi teplôt vzduchu v priebehu dňa aj roka a nízkymi úhrnmi zrážok. Tento typ podnebia je charakteristický napr. pre východnú časť Európy alebo strednú Áziu (hlavne v štátoch bývalého Sovietskeho zväzu a Mongolsku). Je typické aj pre vnútrozemie Severnej Ameriky. Pre menšie plochy kontinentov sa tento typ podnebia vôbec nevyskytuje na južnej pologuli.

Priemerná teplota vzduchu v najchladnejšom mesiaci je nižšia ako 0 °C (resp. -3 °C, záleží od metodológie) a aspoň 3 mesiace v roku majú vyššiu priemernú teplotu vzduchu ako 10 °C.

## Referencie

Kategória:Klimatické pásma
Kategória:Köppenova klasifikácia podnebia
Avari

**Avari** môže byť:
* historický národ pôvodne zo Strednej Ázie, neskôr v Panónskej panve, pozri Avari (Stredná Ázia)
* národ na Kaukaze, pozri Avari (Kaukaz)

## Zdroje
Uhorčianka

**Uhorčianka** je minerálny prameň v Uhorskej Vsi.

## Lokalizácia
Minerálny prameň sa nachádza asi 200 metrov od cesty do Liptovského Jána. Je prístupný zo zástavky SAD v obci Uhorská Ves, alebo zo zástavky železnice v obci Podtureň. Nie je to jediný prameň v okolí, ale je jeden z najobľúbenejších pre ľahký prístup a jeho skvelú nakyslú chuť. 

## Zloženie
Zloženiu dominuje sodík a draslík, z ďalších zložiek je významný vápnik, horčík a jedlá soľ.
Je vhodná pre žalúdkarov a pôsobí na mužskú potenciu. Užívajú ju aj starší ľudia, ktorí si ju obľúbili hlavne pre jej priaznivé zloženie. Jeho zloženie je nápadne podobné so zložením prameňa Medokýš blízko Liptovského Jána. 

## Referencie
http://www.uhorskaves.sk/

Kategória:Slovenské minerálne vody
Pléxippos (syn Finea)

**Pléxippos** (starogr. *Πλήξιππος* – *Pléxippos*, ) je v gréckej mytológii syn tráckeho kráľa Finea a Kleopatry, dcéry boha severného vetra Borea.

Kleopatra svojmu manželovi Fineovi porodila dvoch synov, Pléxippa a Pandióna. Fineus sa s ňou neskôr rozišiel, znova sa oženil a na naliehanie druhej manželky Idaie (alebo Eidothey) svojich synov zavrel do podzemného väzenia. Podľa inej verzie ich dokonca oslepil a zakopal za živa do zeme. 
   
Podľa iných antických zdrojov po uvrhnutí detí do tmavého žalára potrestali Finea bohovia neukojiteľným hladom. Keď si sadol za stôl, prileteli hrozné Harpye, napoly ženy, napoly vtáky, jedlo mu zožrali a čo zostalo znečistili svojimi výkalmi. Nakoniec bol Fineus už len kosť a koža. Ale okrídlení Kleopatrini bratia Kalais a Zétes mu pomohli. Najprv oslobodili jeho deti a následne zahnali Harpye do nenávratna.

## Referencie a bibliografia


Kategória:Postavy gréckej mytológie
Pandión

**Pandión** alebo **Pandíón** (*Pandión*, ) môže byť v gréckej mytológii:
* syn tráckeho kráľa Finea, pozri Pandión (syn Finea)
* syn egyptského kráľa Aigypta, pozri Pandión (syn Aigypta)
* otec Lampram manžela Galateie, pozri Pandión z Faistosu
* syn aténskeho kráľa Erichthonia, pozri Pandión I.
* syn aténskeho kráľa Kekrópa II., pozri Pandión II.
** olympijský víťaz v roku 296 pred Kr., pozri Pandión z Tesálie

**Pandion** môže byť aj:
* internetový komunikátor, pozri Pandion (internetový komunikátor)
* latinský názov rodu vtákov kršiak
Psychopédia

**Psychopédia** môže byť:
*pedagogika mentálne postihnutých, pozri psychopédia (mentálne postihnutí)
*nemecký variant sugestopédie, pozri psychopédia (sugestopédia)
Adaktýlia

**Adaktýlia** (z gr. *daktylos* - prst) je vrodená chyba, pri ktorej sa nevyvinie prst alebo prsty ruky alebo nohy. Izolovaná je vzácna, väčšinou sa spája s komplexnejšími anomáliami hornej alebo dolnej končatiny/končatín. Funkčne najzávažnejšou formou adaktýlie je chýbanie palca ruky, čo znemožňuje úchop - riešenie je chirurgické, plastická rekonštrukcia.

## Iné projekty

## Zdroje

Kategória:Vrodené chyby
Ribóza

**Ribóza** je monosacharid zo skupiny aldopentóz. V prírode sa prevažne vyskytuje jej D-forma.

V živých organizmoch je ribóza spolu s deoxyribózou súčasťou nukleotidov, preto tvorí zložku látok ako ribonukleové kyseliny, adenozíntrifosfát, nikotínamid adenín dinukleotid a veľa ďalších. Jej fosforylovaná forma vstupuje do pentózového cyklu, kde dochádza k premenám monosacharidov a redukcii kofaktora NADPH, ktorý je potrebný na redukčné syntézy v organizmoch (napríklad fotosyntéza, syntéza mastných kyselín).

Ribóza hrá kľúčovú úlohu v bunkovom metabolizme viacerých tkanív. Je súčasťou ATP (adenozíntrifosfát), čo je hlavná energetická molekula. Zásoby tejto molekuly sa nachádzajú v svaloch, kde sa fyzickou aktivitou spotrebúva.

## Iné projekty

## Zdroj
* 

Kategória:Aldózy
Kategória:Pentózy
Rozhovory o obmedzení strategických zbrani

**Rozhovory/rokovania o obmedzení strategických zbraní** alebo **rozhovory/rokovania o znížení počtu strategických zbraní** môže byť:
*Strategic Arms Limitation Talks (SALT)
*Strategic Arms Reduction Talks (START)
Európsky pohár majstrov v ľadovom hokeji žien 2012/2013

[thumb|300px|Trojnásobný víťaz súťaže HK Tornado Moskovská oblasť. Vľavo dole slovenská reprezentantka [Jana Kapustová]]

**Európsky pohár majstrov v ľadovom hokeji žien 2012/2013** bol deviaty ročník európskej klubovej súťaže v ľadovom hokeji žien za účasti družstiev, ktoré v sezóne 2011/12 získali titul majstra svojej krajiny. V sezóne 2012/13 sa tejto súťaže zúčastnilo 20 družstiev, z ktorých štyri postúpili priamo do druhého vyraďovacieho kola a zostavajúcich šestnásť bolo v prvom kole rozdelených do štyroch štvorčlenných skupín. Súťaž vyvrcholila záverečným finálovým turnajom Final Four vo februári 2013.

## Prvé kolo
Turnaje skupín prvého vyraďovacieho kola sa uskutočnili v októbri 2012 v týchto mestách:
* Skupina A: Bolzano (Taliansko)
* Skupina B: Molodečno (Minská oblasť, Bielorusko)
* Skupina C: Örnsköldsvik (Švédsko) 
* Skupina D: Viedeň (Rakúsko)

Do druhého kola postupujú víťazi skupín.

### Skupina A
* Dátum konania: 5. – 7. október 2012
* Miesto: Bolzano, Taliansko

#### Výsledky

#### Tabuľka

### Skupina B
* Dátum konania: 19. – 21. október 2012
* Miesto: Molodečno (Minská oblasť), Bielorusko

#### Výsledky

Časy začiatkov zápasov sú uvedené v stredoeurópskom letnom čase.

#### Tabuľka

### Skupina C
* Dátum konania: 20. – 22. október 2012
* Miesto: Örnsköldsvik, Švédsko

#### Výsledky

#### Tabuľka

### Skupina D
* Dátum konania: 19. – 21. október 2012
* Miesto: Viedeň (Albert Schultz Eishalle), Rakúsko

#### Výsledky

#### Tabuľka

## Druhé kolo
Turnaje skupín druhého vyraďovacieho kola boli na programe v dňoch 7. : 9. decembra 2012 vo rakúskom Dornbirne, ktorý zaskočil za pôvodne určené dejisko skupiny E švajčiarsky Zürich a vo fínskom Oulu, (skupina F). K štyrom postupujúcim z 1. kola pribudli štyria priamo nasadení do 2. kola. 

### Skupina E
* Dátum konania: 7. – 9. december 2012
* Miesto: Dornbirn, Rakúsko

#### Výsledky

#### Tabuľka

### Skupina F
* Dátum konania: 7. – 9. december 2012
* Miesto: Oulu, Fínsko

#### Výsledky

#### Tabuľka

Do Final Four postúpili najlepšie dva tímy z obidvoch skupín.

## Final Four
Final Four (finálový turnaj) sa uskutočnil v dňoch 22. – 24. februára 2013 vo fínskom Oulu.

### Výsledky

### Tabuľka

## Referencie

## Zdroje
* Rozpis a hrací plán súťaže na archívnom webe IIHF 
* 

Kategória:Európsky pohár majstrov v ľadovom hokeji žien
Kategória:Ľadový hokej v 2012
Kategória:Ľadový hokej v 2013
Tilia

**Tilia** môže byť:
* latinský názov rodu listnatých stromov, pozri lipa
* planétka, pozri 1229 Tilia
Majstrovstvá Ázie v halovom pozemnom hokeji žien 2012

**Majstrovstvá Ázie v halovom pozemnom hokeji žien 2012** boli 2. majstrovstvá Ázie v halovej forme pozemného hokeja žien, ktoré organizuje Ázijská federácia pozemného hokeja (ASHF). Konali sa od 2.7. októbra 2012 v Bangkoku, v Thajsku, za účasti 7 tímov. Nováčikmi turnaja boli Kambodža a Taiwan, pre ktoré to boli vôbec prvé zápasy v histórii. Zvíťazili hráčky Kazachstanu pred domácim družstvom a obhajkyňami z Malajzie.

Majstrovstvá Ázie tiež slúžili ako kvalifikácia na Majstrovstvá sveta 2015, ktoré sa uskutočnia v Nemecku.

## Účastníci

Pozn: V zátvorke je uvedené umiestnenie vo svetovom ELO rebríčku k 30. septembru 2012.

## Výsledky
### Základná skupina

### Play off
#### Stretnutie o 5. miesto

#### Stretnutie o 3. miesto

#### Finále

## Konečné poradie tímov

https://web.archive.org/web/20121016070447/http://asiahockey.org/kazakhstan-retain-indoor-title/

## Referencie

## Externé odkazy
* Oficiálna stránka ASHF 
* Výsledky na stránke roonba.com 

Kategória:Pozemný hokej v 2012
Ženy
Pozemný hokej
Nightmare Anatomy

***Nightmare Anatomy*** je druhý štúdiový album americkej rockovej kapely Aiden. Je to prvý album skupiny, ktorý bol vydaný vydavateľstvom Victory Records a zároveň ich komerčne najúspešnejší. Producentom bol Steve Carter. 

Album obsahuje tri single: „Knife Blood Nightmare“, „The Last Sunrise“ a „Die Romantic“.

## Zoznam skladieb
# Knife Blood Nightmare  
# The Last Sunrise  
# Die Romantic 
# Genetic Design For Dying 
# Breathless 
# Unbreakable (i.j.m.a.) 
# It's Cold Tonight 
# Enjoy The View 
# Goodbye We're Falling Fast 
# This City Is Far From Here 
# See You In Hell

## Tvorcovia
*WiL Francis  – vokály, texty
*Angel Ibarra – hlavná gitara, vokály
*Jake Wambold – sprievodná gitara, vokály
*Nick Wiggins – basgitara, vokály
*Jake Davison – bicie

Kategória:Hudobné albumy z 2005
Die Romantic

**Die Romantic** je tretí singel americkej rockovej kapely Aiden z albumu *[[Nightmare Anatomy]]*, vydaný v roku 2005.

## Téma
Text skladby zobrazuje tému samovraždy ako takej. V mnohých rozhovoroch a na vystúpeniach kapely spevák WiL Francis prezradil príbeh skrytý za touto skladbou. Napísal túto skladbu pre svoju najlepšiu kamarátku, ktorú poznal od útleho veku. Keď  žil na ulici a bral drogy, mal najlepšiu kamarátku, s ktorou býval denne. WiL prezradil, že jedného dňa, keď už svoju situáciu nedokázala zvládať, tak sa vrátila domov, v podkroví našla zbraň svojho otca a strelila sa do srdca. Táto skladba zobrazuje samovraždu aj ako sebeckú a nezmyselnú.

## Videoklip
Videoklip je natočený na rôznych miestach, teda každý člen kapely hrá na inom mieste. Výnimkou je WiL, ktorý sa objavuje na každom. WiL hrá vo videoklipe "diabla", ktorý nahovára ľudí na zlé veci; napríklad muža z kancelárie ktorý chce skončiť so svojim životom skokom z budovy, alebo dievča z rodiny ktoré má komplexy zo svojho vzhľadu, bezdomovca ktorý spáva pri odpadkových košoch a rozhodne sa okrádať ľudí. Mnoho scén je natočených v kostole.

## Live vystúpenia
Aiden hrávali od vydania Nightmare Anatomy skladbu Die Romantic v pôvodnom znení. Zmena nastala okolo roku 2008 keď bola skladba skrátená a spojená so skladbou "The Last Sunrise". Celá druhá sloha bola odstránená. Keďže je známe, že WiL Francis je zarytý ateista, je ľahko pochopiteľné prečo sa druhá sloha Die Romantic viac naživo nespieva. V druhej slohe totiž WiL na nahrávke spieva: " God save me please...", "Bože zachráň ma prosím..."

Kategória:Single z 2005
Kategória:Piesne USA
Pečenežština

**Pečenežština** je mŕtvy turkický oghuzský jazyk, ktorým hovorili Pečenehovia, obývajúci východnú Európu. Definitívne sa ním prestalo rozprávať v 12. storočí.

Zaradenie pečenežštiny do oghuzskej vetvy sa zakladá na podobnosti študovaných jazykových materiálov. Napriek tomu že pečenežský jazyk spadal do Oguzskej skupiny, dorozumievali sa prevažne kypčackými jazykmi.

## Referencie


## Zdroj
* 

Kategória:Oghuzské jazyky
Kategória:Mŕtve jazyky